b'\n_START_ARTICLE_\nKre\xc5\xa1i\xc4\x87a gradina\n_START_PARAGRAPH_\nKre\xc5\xa1i\xc4\x87a gradina je gradina u BiH.\n_START_SECTION_\nZemljopisni polo\xc5\xbeaj\n_START_PARAGRAPH_\nSmje\xc5\xa1tena je kod Par Sela Gornjeg, 200 metara sjevernije, na nadmorskoj visini od od 333 m. Prostire se na nekoliko hektara. Sli\xc4\x8di na prevlaku jezi\xc4\x8dastog oblika. Pru\xc5\xbea se u smjeru sjeverozapad \xe2\x80\x93 jugoistok.\n_START_SECTION_\nPovijest\n_START_PARAGRAPH_\nNastala je u pretpovijesti. Iskopavanjima je na\xc4\x91eno mnogo keramike. Od metala tu je prona\xc4\x91ena samo jedna fragmentirana bron\xc4\x8dana igla. Arheolozi su analizanjem nalaza datirali osnivanje naselja na ovom mjestu unutar kasnog bron\xc4\x8danog doba. Mla\xc4\x91i sloj nalaza sadr\xc5\xbei latensku keltsku keramiku. \xc5\xbdivot se ovdje odvijao i u metalnom dobu, \xc4\x8dega je u ovom kraju bilo i na podru\xc4\x8dju Gradovrha, Kreke, Tuzle (prostor izme\xc4\x91u Glazbene \xc5\xa1kole na istoku, kina Mladost na zapadu, biv\xc5\xa1e zgrade Interne bolnice na sjeveru i Gradske tr\xc5\xbenice na jugu), Gornje Tuzle i Slavinovi\xc4\x87a. Ilirski nalazi datirani su u hal\xc5\xa1tatsko razdoblje. U srednjem vijeku od gradine napravljena je utvrda. _NEWLINE_Istra\xc5\xbeivana je sredinom 1950-ih i po\xc4\x8detkom 1980-ih. Veljko Mili\xc4\x87 je 1983. izvr\xc5\xa1io sonda\xc5\xbena iskopavanja. Prona\xc4\x91eni materijal prenesen je u Muzej isto\xc4\x8dne Bosne.'